ai4bharat/Pralekha huggingface dataset:
ভারতের প্রতিযোগিতা কমিশন
কম্পিটিশন কমিশন অফ ইন্ডিয়া  এবং জাপান ফেয়ার ট্রেড কমিশন  – এর মধ্যে সহযোগিতাপত্রে কেন্দ্রীয় মন্ত্রিসভায় অনুমোদন
নতুন দিল্লি, ৮ই জুলাই, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে কম্পিটিশন কমিশন অফ ইন্ডিয়া  এবং জাপান ফেয়ার ট্রেড কমিশন  – এর মধ্যে সহযোগিতাপত্র অনুমোদিত হয়েছে। এর ফলে প্রতিযোগিতামূলক আইন ও নীতির বিষয়ে দুই দেশের মধ্যে সহযোগিতা বৃদ্ধি পাবে।
প্রভাব :
অনুমোদিত সহযোগিতাপত্রটি তথ্য আদান প্রদানে সহায়ক হবে। এর ফলে সিসিআই, জেএফটিসি –র অভিজ্ঞতা থেকে বিভিন্ন বিষয়ে ধারণা পাবে, যার মাধ্যমে সিসিআই –এর দক্ষতা বাড়বে। এই সহযোগিতাপত্র ২০০২ সালের কম্পিটিশন অ্যাক্ট প্রয়োগের কাজে সহায়ক হবে। এর ফলে উপভোক্তরা সার্বিকভাবে উপকৃত হবেন এবং প্রতিযোগিতার ক্ষেত্রে সাম্য ও সমন্বিত পরিস্থিতির উন্নতি হবে।
বিস্তারিত :
প্রতিযোগিতামূলক আইনের ক্ষেত্রে উভয় দেশের মধ্যে সহযোগিতা দৃঢ় হবে। প্রযুক্তিগত সহযোগিতা, অভিজ্ঞতা এবং সহযোগিতার আদান প্রদানের মত বিভিন্ন ক্ষেত্রে দক্ষতা বৃদ্ধি হবে।
প্রেক্ষাপট :
২০০২ সালে কম্পিটিশন অ্যাক্টের ১২ নম্বর ধারা অনুযায়ী সিসিআই তার দায়িত্ব পালনে বিদেশের যে কোনো সংস্থার সঙ্গে সমঝোতা করতে পারবে।
CG/CB/SFS
(Visitor Counter : 144
আইনওবিচারমন্ত্রক
লক্ষ্ণৌয়ে ন্যাশনাল ল ইউনিভার্সিটির প্রশিক্ষকদের প্রশিক্ষণ কর্মসূচির আওতায় ১৬টি জেলার ৪৫ জন অংশগ্রহণ করেছেন
নতুন দিল্লি, ১১ জুন, ২০২৩
বিচার মন্ত্রকের দেশজুড়ে আইনের বিষয়ে মানুষকে সচেতন করে তুলতে নতুন দিল্লির ন্যাশনাল ল ইউনিভার্সিটি একটি কর্মসূচি বাস্তবায়িত করছে। এর আওতায় ৬ থেকে ৮ জুলাই উত্তরপ্রদেশের লক্ষ্ণৌয় ডঃ আর এম এল ন্যাশনাল ল ইউনিভার্সিটির ক্যাম্পাসে ৩ দিনের প্রশিক্ষণ শিবিরের আয়োজন করা হয়। এই শিবিরে ১৬টি জেলার ৪৫ জন অংশগ্রহণ করেন।
প্রশিক্ষণ কর্মসূচির আওতায় ১০টি অধিবেশনে লিঙ্গ বৈষম্যের জন্য হিংসার শিকার, সাইবার অপরাধ সহ বিভিন্ন সামাজিক ও আইনি বিষয় নিয়ে আলোচনা হয়েছে। এখানে বিশেষজ্ঞ হিসেবে অধ্যাপক বি বি পান্ডে, অ্যাডভোকেট আভা সিঙ্ঘল যোশী, অ্যাডভোকেট রেণু মিশ্র, ডঃ কে এ পান্ডে, ডঃ অপরাজিতা ভাট এবং শ্রী চামকুর সিং উপস্থিত ছিলেন।
প্রধানমন্ত্রীরদপ্তর
প্রধানমন্ত্রী ৩০শে জুন দিল্লি বিশ্ববিদ্যালয়ের শতবার্ষিকী উদযাপনের সমাপ্তি অনুষ্ঠানে অংশ নেবেন
প্রধানমন্ত্রী বিশ্ববিদ্যালয়ের প্রযুক্তি, কম্পিউটার কেন্দ্র ও প্রশাসনিক ভবনের শিলান্যাস করবেন
নতুনদিল্লি, ২৮শে জুন, ২০২৩
প্রধানমন্ত্রী শ্রী নরেন্দ্র মোদী ৩০শে জুন বেলা ১১টায় দিল্লি বিশ্ববিদ্যালয়ের শতবার্ষিকী উদযাপনের সমাপ্তি অনুষ্ঠানে যোগ দেবেন। বিশ্ববিদ্যালয়ের স্পোর্ট কমপ্লেক্সে মাল্টিপারপাস হলে আয়োজিত অনুষ্ঠানে তিনি ভাষণ দেবেন।
অনুষ্ঠানে শ্রী মোদী বিশ্ববিদ্যালয়ের প্রযুক্তি, কম্পিউটার কেন্দ্র ও প্রশাসনিক ভবনের শিলান্যাস করবেন, এগুলি নর্থ ব্লকে গড়ে উঠবে।
দিল্লি বিশ্ববিদ্যালয় ১৯২২ সালের ১লা মে স্থাপিত হয়। গত ১০০ বছরে বিশ্ববিদ্যালয়ের কলেবর যথেষ্ট বৃদ্ধি পেয়েছে। দেশ গড়ার কাজে এই শিক্ষা প্রতিষ্ঠানের ৮৬টি বিভাগ এবং ৯০টি কলেজের ৬ লক্ষের বেশী ছাত্রছাত্রীর গুরুত্বপূর্ণ ভূমিকা রয়েছে।
CG/CB/
(
প্রধানমন্ত্রীরদপ্তর
মহারাষ্ট্রের রায়গড়ে ভূমিধ্বসের ফলে মৃত্যুর ঘটনায় প্রধানমন্ত্রীর শোক প্রকাশ
পিএমএনআরএফ থেকে এককালীন অর্থ সাহায্যের ঘোষণা
নতুন দিল্লি, ২৩শে জুলাই, ২০২১
প্রধানমন্ত্রী শ্রী নরেন্দ্র মোদী, মহারাষ্ট্রের রায়গড়ে ভূমিধ্বসের কারণে মৃত্যুর খবরে শোক প্রকাশ করেছেন।
এক ট্যুইট বার্তায় প্রধানমন্ত্রী বলেছেন, “মহারাষ্ট্রের রায়গড়ে ভূমিধ্বসে প্রাণহানির ঘটনায় আমি শোকাহত। শোকসন্তপ্ত পরিবারগুলির প্রতি আমার সমবেদনা জানাই। আহতরা দ্রুত আরোগ্য লাভ করুন, সেই কামনা করি।
মহারাষ্ট্রে প্রবল বৃষ্টিপাতের জন্য উদ্ভুত পরিস্থিতির দিকে নজর রাখা হচ্ছে এবং বৃষ্টিপাতে ক্ষতিগ্রস্থ অঞ্চলে সাহায্যের ব্যবস্থা করা হচ্ছে।”
প্রধানমন্ত্রী, এই দুর্ঘটনায় যারা প্রাণ হারিয়েছেন, তাঁদের এককালীন ২ লক্ষ টাকা এবং আহতদের ৫০ হাজার টাকা অর্থ সাহায্যের কথা ঘোষণা করেছেন।
প্রধানমন্ত্রীর দপ্তরের এক ট্যুইট বার্তায় বলা হয়েছে, “প্রধানমন্ত্রী@narendramodi পিএমএনআরএফ থেকে মহারাষ্ট্রের রায়গড়ে ভূমিধ্বসে যাঁরা প্রাণ হারিয়েছেন, তাঁদের নিকট আত্মীয়কে এককালীন ২ লক্ষ টাকা অর্থ সাহায্যের কথা ঘোষণা করেছেন। আহতদের ৫০ হাজার টাকা দেওয়া হবে।”
CG/CB/SFS
(Visitor Counter : 125
জলশক্তি মন্ত্রক
নির্মল গঙ্গা জাতীয় মিশনে ৬৯২ কোটি টাকার ৭টি প্রকল্পের অনুমোদন
উত্তর প্রদেশের জন্য ৬৬১ কোটি টাকা মূল্যের ৩টি নিকাশী ব্যবস্থা প্রকল্পের অনুমোদন
দেশের ৬০টি শহরে নগর নদী ব্যবস্থাপনা প্রস্তুতি প্রকল্পে অনুমোদন কমিটির
নয়াদিল্লি, ১ আগস্ট, ২০২৩
নির্মল গঙ্গা জাতীয় মিশনের কার্যনির্বাহী কমিটির ৫০তম বৈঠক অনুষ্ঠিত হল। কমিটির মহানির্দেশক শ্রী জি অশোক কুমারের পৌরোহিত্যে এই বৈঠকে ৬৯২ কোটি টাকার ৭টি প্রকল্পের অনুমোদন দেওয়া হয়েছে। এই ৭টির মধ্যে উত্তরপ্রদেশ ও বিহারের নিকাশী ব্যবস্থাপনার জন্য ৪টি প্রকল্প রয়েছে। এ পর্যন্ত কমিটি ৩৮,১২৬ কোটি টাকার মোট ৪৫২টি প্রকল্প অনুমোদন করেছে। এরমধ্যে ২৫৪টি প্রকল্পের কাজ সম্পূর্ণ হয়েছে।
উত্তর প্রদেশের নিকাশী ব্যবস্থাপনার জন্য ৬৬১.৭৪ কোটি টাকার ৩টি প্রকল্পের অনুমোদন দেওয়া হয়েছে। এরমধ্যে লক্ষ্ণৌতে প্রাত্যহিক ১০০ মিলিয়ন লিটার ক্ষমতা সম্পন্ন একটি নিকাশী ব্যবস্থাপনা প্ল্যান্ট রয়েছে। এছাড়া দরিয়াবাদ পিপলঘাট এবং দরিয়াবাদ কাকারাঘাটে নিকাশী ব্যবস্থাপনার কাজ করা হবে। প্রয়াগরাজে গড়ে তোলা হবে প্রাত্যহিক ৫০ মিলিয়ন লিটার ক্ষমতা সম্পন্ন একটি নিকাশী ব্যবস্থাপনা প্ল্যান্ট। প্রায় ১৮৬.৪৭ কোটি টাকা ব্যয়ে নৈনি নিকাশী ব্যবস্থাপনা প্ল্যান্টের আধুনিকীকরণ করা হবে। এছাড়া হাপুর শহরের নোংরা জল গঙ্গার শাখানদী কালীতে যাতে আর না পড়ে তা নিশ্চিত করতে সেখানে প্রাত্যহিক ৬ মিলিয়ন লিটার ক্ষমতা সম্পন্ন একটি নিকাশী ব্যবস্থাপনা প্ল্যান্ট গড়ে তোলা হবে।
বিহারের রক্সৌল শহরে পিপড়াঘাট ও ছাতিয়াঘাট নর্দমার নোংরা জল শোধনের প্রাত্যহিক ৫ ও ৭ মিলিয়ন লিটার ক্ষমতা সম্পন্ন দুটি নিকাশী ব্যবস্থাপনা প্ল্যান্ট গড়ে তোলার প্রস্তাব কমিটির বৈঠকে অনুমোদিত হয়েছে।
শহরাঞ্চলে কার্যকর জল ব্যবস্থাপনা নিশ্চিত করার লক্ষ্যে নগর নদী ব্যবস্থাপনা পরিকল্পনা সংক্রান্ত প্রকল্প অনুমোদিত হয়েছে। এর আওতায় ৬০-৭০টি পরিকল্পনা প্রণয়ন করা হবে। দুটি পর্যায়ে এই প্রকল্পের রূপায়ণের জন্য প্রায় ২০ কোটি টাকা বরাদ্দ করা হয়েছে। প্রথম বছরে ২৫টি এবং পরের বছরে ৩৫টি পরিকল্পনা প্রণয়নের লক্ষ্য নেওয়া হয়েছে। প্রথম পর্যায়ে উত্তরাখন্ডের দেরাদুন, হরিদ্বার, ঋষিকেষ, হলদোয়ানি ও নৈনিতাল; উত্তর প্রদেশের লক্ষ্ণৌ, বারাণসী, আগ্রা, সাহারানপুর ও গোরক্ষপুর; বিহারের পাটনা, দ্বারভাঙা, গয়া, পূর্ণিয়া ও কাটিহার; ঝাড়খন্ডের রাঁচি, আদিত্যপুর, মেদিনী নগর, গিরিডি ও ধানবাদ এবং পশ্চিমবঙ্গের আসানসোল, দুর্গাপুর, শিলিগুড়ি, নবদ্বীপ ও হাওড়া এই প্রকল্পের আওতায় আসবে। এটি নমামী গঙ্গে প্রকল্পের আওতায় নদী শহর জোটের একটি অংশ হবে। এই প্রকল্পের অর্থ দেবে বিশ্বব্যাঙ্ক।
এই প্রথম দেরাদুনের ওয়াইল্ড লাইফ ইন্সটিটিউট অফ ইন্ডিয়ার গঙ্গা অ্যাকোয়া লাইফ কনজারভেশন মনিটারিং সেন্টারে মিষ্টি জলের বাস্তুতন্ত্র ও সংরক্ষণ বিষয়ে এমএসসি পাঠক্রম চালু করা হচ্ছে। এ বাবদ ১০ বছরে ৬.৮৬ কোটি টাকা বরাদ্দ করা হয়েছে। এছাড়া পশ্চিমবঙ্গের খড়গপুরের বারকোলায় একটি বৈদ্যুতিক চুল্লি নির্মাণের প্রস্তাবও বৈঠকে অনুমোদিত হয়।
(CG/SD/NS
তথ্যওসম্প্রচারমন্ত্রক
ভারতীয় আন্তর্জাতিক চলচ্চিত্র উৎসবে ১১টি বিভিন্ন ভাষায় চলচ্চিত্র প্রদর্শিত হবে
নয়াদিল্লি, ১৮ নভেম্বর, ২০২১
৫২তম ভারতীয় আন্তর্জাতিক চলচ্চিত্র উৎসবে ভিন্নধর্মী চলচ্চিত্র বিভাগে একাধিক ভাষায় ১১টি চলচ্চিত্র নির্বাচিত হয়েছে। রাডু জাদে পরিচালিত রোমানিয়ান চলচ্চিত্র ‘ব্যাড লাক ব্যাঙ্গিং অর লুনি পর্ণ’; লেভান কগুয়াশভিলি পরিচালিত জর্জিয়ান চলচ্চিত্র ‘ব্রাইটন ফোর্থ’; জুহো কুওসমানেন পরিচালিত রাশিয়ান চলচ্চিত্র ‘কম্পার্টমেন্ট নম্বর-৬’; ওমর এল জোহাইরি পরিচালিত আরবিক চলচ্চিত্র ‘ফেদার্স’; মারিয়া শ্রেডার পরিচালিত জার্মান চলচ্চিত্র ‘আই অ্যাম ইয়োর ম্যান’; সন বেকার পরিচালিত ইংরাজী চলচ্চিত্র ‘রেড রকেট’; আয়েতেন আমিন পরিচালিত আরবিক চলচ্চিত্র ‘সৌদ’; পাবলো লারেন পরিচালিত ইংরাজী ছবি ‘স্পেনসর’; ইলদিকো এনিয়েদি পরিচালিত ‘দ্য স্টোরি অফ মাই ওয়াইফ’; জোয়াকিম ট্রিয়ার পরিচালিত ‘দ্য ওয়ার্স্ট পার্সন ইন দ্য ওয়ার্ল্ড এবং ডুকোর্নাউ পরিচালিত ফরাসী ছবি ‘টাইটন’ চলচ্চিত্রগুলি প্রদর্শিত হবে।
CG/SS/SB
(Visitor Counter : 123
গ্রামোন্নয়নমন্ত্রক
বিশেষভাবে সক্ষম ব্যক্তিরা পেনশন ও অনুদান পাচ্ছেন
নয়াদিল্লি, ০১ ডিসেম্বর, ২০২১
কেন্দ্রীয় সরকার করোনার মোকাবিলায় দরিদ্র মানুষের লড়াইয়ে সহায়তার জন্য প্রধানমন্ত্রী গরিব কল্যাণ যোজনার আওতায় গত বছরের ২৬ মার্চ ১ লক্ষ ৭০ হাজার কোটি টাকার ত্রাণ প্যাকেজের কথা ঘোষণা করে। এই প্যাকেজের অঙ্গ হিসাবে জাতীয় সামাজিক সহায়তা কর্মসূচির সুফলভোগী সমস্ত জীবিত বয়স্ক ব্যক্তি, বিধবা ও দিব্যাঙ্গজনরা দুই কিস্তিতে ৫০০ টাকা করে মোট ১ হাজার টাকা এককালীন অনুদান পেয়েছেন। প্রধানমন্ত্রী গরিব কল্যাণ যোজনার আওতায় গত বছরের এপ্রিল ও মে মাসে দুই কিস্তিতে রাজ্য/কেন্দ্রশাসিত অঞ্চলগুলিতে মোট ২ হাজার ৮১৪ কোটি ৫০ লক্ষ টাকা অনুদান সহায়তা দেওয়া হয়েছে। এর ফলে, জাতীয় সামাজিক সহায়তা কর্মসূচির আওতায় ২ কোটি ৮২ লক্ষ সুফলভোগী লাভবান হয়েছেন। এছাড়াও, বিশেষভাবে সক্ষম ব্যক্তিদের ইন্দিরা গান্ধী জাতীয় পেনশন কর্মসূচির মাধ্যমে ৭ লক্ষ ৭৩ হাজার সুফলভোগীকে ৭৭ কোটি ৩৪ লক্ষ টাকার এককালীন অনুদান সহায়তা দেওয়া হয়েছে।
উল্লেখ করা যেতে পারে, জাতীয় সামাজিক সহায়তা কর্মসূচির নীতি-নির্দেশিকা অনুযায়ী, ১৮-৭৯ বছর বয়সী সেই সমস্ত বিশেষভাবে সক্ষম ব্যক্তিদের ইন্দিরা গান্ধী জাতীয় পেনশন কর্মসূচির আওতায় নিয়ে আসা হয়, যাঁদের একাধিক অঙ্গ বিকল এবং যাঁরা দারিদ্র্য সীমার নীচে থাকা পরিবারের সদস্য।
লোকসভায় মঙ্গলবার এক লিখিত জবাবে এই তথ্য দেন গ্রামোন্নয়ন প্রতিমন্ত্রী শ্রীমতী সাধবী নিরঞ্জন জ্যোতি। এক পরিসংখ্যান দিয়ে তিনি জানান, পশ্চিমবঙ্গে ২০২১-২২ অর্থবর্ষে ৬২ হাজার ৪৯ জন বিশেষভাবে সক্ষম ব্যক্তি ইন্দিরা গান্ধী জাতীয় পেনশন কর্মসূচির আওতায় রয়েছেন।
CG/BD/SB
(Visitor Counter : 122
প্রধানমন্ত্রীরদপ্তর
নীল অর্থনীতি আত্মনির্ভর ভারতের গুরুত্বপূর্ণ উৎস হয়ে উঠতে চলেছে : প্রধানমন্ত্রী
উপকূল এলাকার উন্নয়ন এবং কঠোর পরিশ্রমী মৎস্যজীবীদের কল্যাণে সরকার সর্বোচ্চ অগ্রাধিকার দেয় : প্রধানমন্ত্রী
নয়াদিল্লি, ৫ জানুয়ারি, ২০২১
প্রধানমন্ত্রী শ্রী নরেন্দ্র মোদী বলেছেন, সরকার উপকূল এলাকার উন্নয়ন এবং কঠোর পরিশ্রমী মৎস্যজীবীদের কল্যাণে সর্বদাই সর্বোচ্চ অগ্রাধিকার দেয়। নীল অর্থনীতিতে রূপান্তরের লক্ষ্যে উপকূল এলাকার উন্নয়নের জন্য একটি বহুমুখী পরিকল্পনার কথা উল্লেখ করে প্রধানমন্ত্রী বলেন, উপকূল অঞ্চলের পরিকাঠামোর উন্নয়ন এবং সামুদ্রিক বাস্তুতন্ত্রের সুরক্ষাতে প্রয়োজনীয় একাধিক পদক্ষেপ গ্রহণ করা হয়েছে। শ্রী মোদী আজ ভিডিও কনফারেন্সের মাধ্যমে কোচি-ম্যাঙ্গালুরু প্রাকৃতিক গ্যাস পাইপলাইন জাতির উদ্দেশে উৎসর্গ করার পর ভাষণ দিচ্ছিলেন।
প্রধানমন্ত্রী যখন দক্ষিণের এই দুটি উপকূলীয় রাজ্যের গ্যাস পাইপলাইন প্রকল্পের উদ্বোধনে ভাষণ দিচ্ছেন, তখন তিনি উপকূল এলাকার দ্রুত ও সামঞ্জস্যপূর্ণ উন্নয়নেও তাঁর দৃষ্টিভঙ্গির কথা তুলে ধরেন। এ প্রসঙ্গে শ্রী মোদী বলেন, কর্ণাটক, কেরল ও দক্ষিণের অন্যান্য উপকূলীয় রাজ্যগুলিতে নীল অর্থনীতির উন্নয়নে এক সুসংবদ্ধ পরিকল্পনা গ্রহণ করা হচ্ছে। নীল অর্থনীতি আত্মনির্ভর ভারত গঠনের এক গুরুত্বপূর্ণ উৎস হয়ে উঠবে বলে মন্তব্য করে প্রধানমন্ত্রী বলেন, উপকূল এলাকায় সড়ক এবং বন্দরগুলির মধ্যে যোগাযোগ স্থাপনে মাল্টি-মোডাল যোগাযোগ ব্যবস্থার ওপর গুরুত্ব দেওয়া হচ্ছে। শ্রী মোদী বলেন, “আমরা উপকূল অঞ্চলকে সহজে জীবনযাপনের এবং ব্যবসা-বাণিজ্যের এক আদর্শ মডেল হিসেবে গড়ে তোলার লক্ষ্যে কাজ করছি।"
উপকূল অঞ্চলে মৎস্যজীবীদের প্রসঙ্গের কথা উল্লেখ করে প্রধানমন্ত্রী বলেন, এঁরা কেবল মহাসমুদ্রের সম্পদের ওপরই নির্ভরশীল নন, বরং তাঁরা সমুদ্রসম্পদের অভিভাবক। এই লক্ষ্যে সরকার উপকূল অঞ্চলের বাস্তুতন্ত্রের সংরক্ষণ ও সমৃদ্ধকরণে একাধিক পদক্ষেপ নিয়েছে। গভীর সমুদ্রে যাঁরা মৎস্য শিকার করেন তাঁদেরকে সাহায্যের পাশাপাশি, পৃথক মৎস্যচাষ দপ্তর, সহজ শর্তে ঋণ সহায়তা এবং কিষাণ ক্রেডিট কার্ডের সুবিধা শিল্পোদ্যোগী তথা সাধারণ মৎস্যজীবীদের কাছেও পৌঁছে দেওয়া হচ্ছে।
প্রধানমন্ত্রী সম্প্রতি ২০ হাজার কোটি টাকার মৎস্য সম্পদ যোজনা চালু করার প্রসঙ্গে উল্লেখ করে বলেন, এই কর্মসূচির ফলে কেরল ও কর্ণাটকের লক্ষ লক্ষ মৎস্যজীবী সরাসরি লাভবান হবেন। ভারত দ্রুততার সঙ্গে মৎস্যসম্পদ রপ্তানিতে অগ্রগতি করছে। ভারতকে প্রক্রিয়াজাত গুণমানবিশিষ্ট সামুদ্রিক খাদ্যপণ্যে এক অগ্রণী দেশ হিসেবে গড়ে তুলতে সবরকম চেষ্টা চলছে। কৃষকদের পাশাপাশি, সমুদ্রসম্পদ আহরণকারীদের চাহিদা পূরণে গুরুত্বপূর্ণ ভূমিকা নিতে পারে ভারত। এই লক্ষ্যে সমুদ্রসম্পদ আহরণকারীদের পাশাপাশি সামুদ্রিক খাদ্যপণ্য উৎপাদনে উৎসাহিত করা হচ্ছে।
উপ-রাষ্ট্রপতিরসচিবালয়
জন্মাষ্টমী উপলক্ষে দেশবাসীকে শুভেচ্ছা জানালেন উপরাষ্ট্রপতি
নতুন দিল্লি, ৩০ আগস্ট, ২০২১
উপরাষ্ট্রপতি শ্রী এম ভেঙ্কাইয়া নাইডু জন্মাষ্টমীর পবিত্র মুহূর্তে দেশবাসীকে শুভেচ্ছা জানিয়েছেন। এক বার্তায় উপরাষ্ট্রপতি বলেছেন, "জন্মাষ্টমীর পবিত্র মুহূর্তে আমি দেশবাসীকে উষ্ণ শুভেচ্ছা ও শুভকামনা জানাই। ভগবান কৃষ্ণের জন্ম তিথি উপলক্ষে জন্মাষ্টমী উৎসব উদযাপন করা হয়। ভগবান বিষ্ণুর আটটি অবতারের রূপ হিসেবে ভগবান শ্রী কৃষ্ণ পূজিত হয়ে থাকেন। ভগবত গীতায় উদ্ভাসিত ভগবান কৃষ্ণের শাশ্বত বার্তা আন্তরিকতা এবং কোন পরিনাম ছাড়াই আমাদের দায়িত্ব পালনের কথা স্মরণ করিয়ে দেয়। ভগবান কৃষ্ণের এই বার্তা সমগ্র মানব জাতির কাছে প্রেরণা উৎস হয়ে থেকেছে।
পবিত্র এই দিনে আসুন আমরা নিষ্ঠার পাশাপাশি ন্যায়ের পথে চলার লক্ষ্যে নিজেদের দায়িত্ব পালনে দৃঢ় সংকল্প গ্রহণ করি।
জন্মাষ্টমী সারা দেশে যথাযথ মর্যাদায় উদযাপিত হয়। কিন্তু এবছর আমাদের মহামারীর প্রেক্ষিতে উৎসব উদযাপনে সতর্কতা অবলম্বন করতে হবে। যাবতীয় কোভিড আদর্শ-বিধি কঠোর ভাবে মেনে অনুষ্ঠানে নিজেদের সামিল হতে হবে। পবিত্র জন্মাষ্টমী দেশে শান্তি, সম্প্রীতি ও সমৃদ্ধি নিয়ে আসুক।"
CG/BD/AS/
(Visitor Counter : 152
প্রধানমন্ত্রীরদপ্তর
প্রধানমন্ত্রী ৩৮তম প্রগতির বৈঠকে পৌরোহিত্য করেছেন
নতুন দিল্লি, ২৯শে সেপ্টেম্বর, ২০২১
প্রধানমন্ত্রী শ্রী নরেন্দ্র মোদী তথ্য যোগাযোগ প্রযুক্তি ভিত্তিক বহুস্তরীয় মঞ্চ প্রগতির ৩৮ তম বৈঠকের পৌরোহিত্য করেছেন। বৈঠকে সক্রিয় প্রশাসন এবং কেন্দ্র ও রাজ্য সরকারের মাধ্যমে নির্দিষ্ট সময়ে বিভিন্ন প্রকল্প রূপায়নের বিষয়ে আলোচনা হয়েছে।
৩৮তম বৈঠকে ৮টি প্রকল্পের পর্যালোচনা করা হয়েছে। এদের মধ্যে চারটি রেল মন্ত্রক, ২টি বিদ্যুৎ মন্ত্রক এবং সড়ক পরিবহণ ও মহাসড়ক মন্ত্রক আর অসামরিক বিমান চলাচল মন্ত্রকের ১টি করে প্রকল্প রয়েছে। ওডিশা, অন্ধ্রপ্রদেশ, বিহার, ঝাড়খন্ড, মধ্যপ্রদেশ, মহারাষ্ট্র, হরিয়ানা ౼ সাতটি রাজ্যে এই প্রকল্পগুলি বাস্তবায়নে ব্যয় হচ্ছে ৫০হাজার কোটি টাকা।
প্রগতির ৩৭তম বৈঠকে ২৯৭টি প্রকল্পর পর্যালোচনা করা হয়, যেগুলির জন্য ১৪ লক্ষ ৩৯ হাজার কোটি টাকা ব্যয় বরাদ্দ করা হয়েছে।
CG/CB/
(
নীতিআয়োগ
আচার-আচরণগত পরিবর্তনের লক্ষ্যে নীতি আয়োগের পক্ষ থেকে বিশেষ অভিযানের সূচনা
নয়াদিল্লী, ২৬ জুন, ২০২০
বিল অ্যান্ড মেলিন্ডা গেটস ফাউন্ডেশন, সেন্টার ফল সোশাল অ্যান্ড বিহেভারাল চেঞ্জ, অশোক বিশ্ববিদ্যালয় তথা স্বাস্থ্য এবং মহিলা ও শিশু কল্যাণ মন্ত্রকের সঙ্গে অংশিদারিত্বে নীতি আয়োগের পক্ষ থেকে আজ আচার-আচরণগত পরিবর্তনের লক্ষ্যে এক অভিযানের সূচনা হয়েছে। এই অভিযানের নাম দেওয়া হয়েছে নতুন স্বাভাবিক আচরণকে সঠিক দিশা দেখানো।
লকডাউনের পর আনলক পর্যায়ে মাস্ক ব্যবহার বিশেষ করে কোভিড সংক্রমণ থেকে সুরক্ষিত রাখার আচার-আচরণগত বিষয়গুলির ওপর জোর দিয়ে এই অভিযানের সূচনা হয়। সূচনা অনুষ্ঠানে নীতি আয়োগের সদস্য ডঃ ভি কে পল, আয়োগের সিইও অমিতাভ কান্ত, মুখ্য বৈজ্ঞানিক উপদেষ্টা অধ্যাপক কে বিজয় রাঘবন প্রমুখ উপস্থিত ছিলেন। নীতি আয়োগের সঙ্গে অংশীদারিত্ব গড়ে তোলা ৯২ হাজার স্বেচ্ছাসেবী ও নাগরিক সমাজ প্রতিষ্ঠানগুলিও এই সূচনা অনুষ্ঠানে অংশ নেয়। কেন্দ্রীয় সরকারের ৬ নম্বর ক্ষমতাপ্রাপ্ত গোষ্ঠীর নীতি নির্দেশের আওতায় এই অভিযানের পরিকল্পনা প্রণয়ন করা হয়। এই অভিযানের দুটি অংশ রয়েছে। এরমধ্যে প্রথম অংশে আচার-আচরণগত বিজ্ঞান সম্পর্কিত বিভিন্ন তথ্যের উল্লেখ রয়েছে সদ্য চালু হওয়া ওয়েবসাইটে https://www.youtube.com/watch?v=pbaSzQQ9q5s&feature=youtu.be। অভিযানের দ্বিতীয় অংশটি হল মাস্ক ব্যবহারের ওপর গুরুত্ব দিয়ে গণমাধ্যমে সচেতনতা প্রচার।
এই উপলক্ষ্যে নীতি আয়োগের সিইও অমিতাভ কান্ত বলেন, লকডাউনের পর ভারত আনলক ফেজে প্রবেশ করায় এখন গুরুত্বপূর্ণ হয়ে উঠেছে সাধারণ মানুষ ও প্রতিষ্ঠানগুলিকে কোভিড-নিরাপদ আচার-আচরণ মেনে চলার জন্য উসাহিত করা। তিনি আরও বলেন, নোভেল করোনা ভাইরাস সংক্রমণ দমনে হাত পরিষ্কার রাখার পাশাপাশি সামাজিক দূরত্ববিধি মেনে চলাও গুরুত্বপূর্ণ হয়ে উঠেছে।
মুখ্য বৈজ্ঞানিক উপদেষ্টা কে বিজয়রাঘবন এই অভিযানের প্রশংসা করে বলেন, আমরা যদি সামাজিক দূরত্ববিধি মেনে চলতে ব্যার্থ হই তাহলে সংক্রমণ অপ্রত্যাশিতভাবে ছড়িয়ে পরবে। বিল অ্যান্ড মেলিন্ডা গেটস ফাউন্ডেশনের ভারতে নিযুক্ত অধিকর্তা হরি মেনন বলেন, কেন্দ্রীয় সরকার ও নীতি আয়োগের সঙ্গে অংশীদারিত্ব বজায় রাখতে আমরা অঙ্গিকারবদ্ধ। নতুন এক স্বাভাবিক আচরণ মেনে চলার ক্ষেত্রে এই উদ্যোগ মাস্ক ব্যবহারের প্রয়োজনীয়তা সম্পর্কে সাধারণ মানুষকে তাদের আচার-আচরণে পরিবর্তন নিয়ে আসতে সাহায্য করবে বলেও শ্রী মেনন আশাপ্রকাশ করেন।
উল্লেখ করা যেতে পারে, আজ এই অভিযানের সূচনার সঙ্গে সঙ্গে যে পোর্টালটির উদ্বোধন হয়েছে, সেখানেও আনলক পর্বে আচার-আচরণগত পরিবর্তনের ক্ষেত্রে চারটি গুরুত্বপূর্ণ বিষয়ের ওপর অগ্রাধিকার দেওয়া হয়েছে। এগুলি হল- মাস্ক ব্যবহার, সামাজিক দূরত্ব, হাত পরিষ্কার-পরিচ্ছন্ন রাখা এবং প্রকাশ্য স্থানে থুতু না ফেলা।
(CG/BD/NS
পরিবেশওঅরণ্যমন্ত্রক
কেন্দ্রীয় পরিবেশ, বন ও জলবায়ু পরিবর্তন মন্ত্রক এবং সেন্টার ফর মিডিয়া স্টাডিজের যৌথ উদ্যোগে পরিবেশের ওপর ‘বাতাবরণ-২০১৯’ শীর্ষক স্বল্প দৈর্ঘ্যের চলচ্চিত্র প্রতিযোগিতা এবং উৎসবের সূচনা
নয়াদিল্লি, ২৭ নভেম্বর, ২০১৯
কেন্দ্রীয় পরিবেশ, বন ও জলবায়ু পরিবর্তন এবং সেন্টার ফর মিডিয়া স্টাডিজের যৌথ উদ্যোগে পরিবেশের ওপর ‘বাতাবরণ-২০১৯’ শীর্ষক চারদিনের স্বল্প দৈর্ঘ্যের চলচ্চিত্র প্রতিযোগিতা এবং উৎসবের আয়োজন করেছে। নতুন দিল্লিতে আজ এই উৎসব এবং প্রতিযোগিতার সূচনা করেন সাংসদ শ্রী সুরেশ প্রভু।
এই উৎসব এবং চলচ্চিত্র প্রতিযোগিতায় আলোচনাসভা এবং পরিবেশের ওপর চলচ্চিত্র নির্মাণের বিষয়ে উদ্ভাবনী চিন্তাভাবনা নিয়ে কর্মশালার আয়োজন করা হয়েছে। এই স্বল্প দৈর্ঘ্যের চলচ্চিত্র প্রতিযোগিতায় ৩৪৫টি ছবির মধ্যে ৯০টি ছবি দেখানোর জন্য মনোনীত হয়েছে। ছবি প্রদর্শনের পর জুরি সদস্যরা শ্রেষ্ঠ ছবি বেছে নেবেন। এই জুরি সদস্য হিসেবে রয়েছেন শ্রী রমেশ সিপ্পি, শ্রী রাহুল রাওয়াইল, শ্রীমতী মঞ্জু বোরা ও শ্রীমতী অগ্নিমিত্রা পাল।
আগামী ৩০ তারিখ কেন্দ্রীয় পরিবেশ, বন ও জলবায়ু পরিবর্তন প্রতিমন্ত্রী শ্রী বাবুল সুপ্রিয় এই প্রতিযোগিতার বিজয়ীদের পুরস্কার প্রদান করবেন।
চলতি বছরের বিশ্ব পরিবেশ দিবসে এই দপ্তরের মন্ত্রী শ্রী প্রকাশ জাভড়েকর এ ধরনের উৎসব আয়োজন করা হবে বলে ঘোষণা করেছিলেন।
এদিনের উদ্বোধনী অনুষ্ঠানে উপস্থিত ছিলেন মন্ত্রকের অতিরিক্ত সচিব শ্রী রবি আগরওয়াল, ভারতে অবস্থিত স্যুইৎজারল্যান্ড দূতাবাসের ডেপুটি হেড শ্রী তামারা মোনা, সেন্টার ফর মিডিয়া স্টাডিজের চেয়ারম্যান ডঃ এন ভাস্করারাও সহ বিশিষ্ট ব্যক্তিবর্গ উপস্থিত ছিলেন।
CG/SS/DM
(Visitor Counter : 66
সামাজিকন্যায়ওক্ষমতায়নমন্ত্রক
সমাজের অনুন্নত শ্রেণীর প্রতি সব ধরণের হিংসা পরিহার করার আহ্বান আথাওয়ালের
কলকাতা, ০৫ নভেম্বর, ২০১৮
কেন্দ্রীয় সামাজিক ন্যায় ও ক্ষমতায়ন দপ্তরের প্রতিমন্ত্রী শ্রী রামদাস আথাওয়ালে সারা দেশে সমাজের অনুন্নত শ্রেণীর জনগণের প্রতি সব ধরণের হিংসা পরিহার করার আহ্বান জানিয়েছেন। তিনি আজ কলকাতায় এক অনুষ্ঠানে সমাজের বিভিন্ন স্তরের জনগণের সঙ্গে আলাপচারিতায় অংশ নেন। উপস্থিত ছিলেন পশ্চিমবঙ্গ সরকারের আধিকারিকরাও। তিনি স্পষ্ট ভাষায় বলেন, জনগণের বিশেষ করে দিব্যাঙ্গ ও সংখ্যালঘু শ্রেণীর প্রতি যে কোনও ধরণের হিংসার ঘটনায় দোষীদের বিরুদ্ধে কড়া ব্যবস্থা নেওয়া হবে।
নক্শাল বা মাওবাদী বা আলফা জঙ্গী আক্রমণ যাই হোক না কেন, যে কোনও ধরণের হিংসা বন্ধ করতে দেশের সর্বস্তরের মানুষের একত্রিত হওয়া উচিৎ বলে তিনি মত প্রকাশ করেন। তিনি বি আর আম্বেদকরের উদাহরণ দিয়ে তাঁর দর্শনের উল্লেখ করেন। শ্রী আথাওয়ালা বলেন, বাবাসাহেব আম্বেদকর সর্বদাই অহিংসার পক্ষে ও সামাজিক বৈষম্যের বিপক্ষে ছিলেন।
অনুষ্ঠানে দিব্যাঙ্গদের প্রসঙ্গে শ্রী আথাওয়ালে বলেন, তাঁরা বিশেষভাবে সক্ষম। বর্তমানে সারা দেশে এ ধরণের বিশেষভাবে সক্ষম মানুষের সংখ্যা জানান তিনি। তাঁর তথ্যানুযায়ী সারা দেশে ২ কোটি ৬৮ লক্ষের কাছাকাছি দিব্যাঙ্গ মানুষ রয়েছেন, যা মোট জনসংখ্যার ২.২১ শতাংশ। তিনি দিব্যাঙ্গদের উন্নয়নে বর্তমান সরকার গৃহীত বিভিন্ন প্রকল্পে আলোকপাত করেন।
শ্রী আথাওয়ালে বর্তমানে দেশে দিব্যাঙ্গদের উন্নয়নে গৃহীত বিভিন্ন প্রকল্পের উল্লেখ করেন। তিনি বিশেষভাবে – দিব্যাঙ্গদের অধিকার কার্যকর আইন ২০১৬ এবং তাঁদের বিষয়ে সচেতনতা বৃদ্ধি বিষয়ক প্রকল্পের উল্লেখ করেন।
শ্রী আথাওয়ালে আজ কলকাতার প্রেস ক্লাবে এক সাংবাদিক সম্মেলনে জানান, সামাজিক ন্যায় ও ক্ষমতায়ন মন্ত্রক ওবিসি কমিশন’কে সাংবিধানিক বৈধতা দেওয়ার পক্ষে। তিনি সমাজের অনুন্নত শ্রেণীর জনগণের জন্য সরকার গৃহীত বিভিন্ন উদ্যোগের বিষয়ে বিস্তারিত তথ্য দেন। এতে রয়েছে – পিছিয়ে পড়া শ্রেণীর জনগণের জন্য বৃত্তি, আবাসিক বিদ্যালয়, হোস্টেল সাফাই কর্মচারী ও দিব্যাঙ্গদের জন্য পেনশন এবং সমাজের পিছিয়ে পড়া শ্রেণীর জনগণের জন্য দক্ষতা উন্নয়ন প্রশিক্ষণ শিবির ইত্যাদি।
CG/PM/SB…
(Visitor Counter : 144
কৃষিমন্ত্রক
লকডাউনের সময় কৃষি, সহযোগিতা ও কৃষক কল্যাণ দপ্তরের গৃহীত পদক্ষেপ
মোট গম বপনের তুলনায় গম কাটার পরিমান হয়েছে ২৬-৩৩%
পচনশীল দ্রব্য, বীজ, দুধ এবং দুগ্ধজাত সহ প্রয়োজনীয় পণ্য সরবরাহের জন্য রেল দ্রুতগতির ১০৯ টি টাইম টেবিল পার্সেল ট্রেন চালাচ্ছে
নতুন দিল্লি, ১০ এপ্রিল, ২০২০
লকডাউন চলাকালীন কৃষকদের এবং কৃষিকাজের সঙ্গে জড়িত কাজকর্মের সুবিধার্থে, ভারত সরকারের কৃষি সহযোগিতা ও কৃষক কল্যাণ দপ্তর বিভিন্ন ব্যবস্থা গ্রহণ করছে। ব্যবস্থাগুলি নিম্নরুপ -
• সংশ্লিষ্ট দফতর থেকে কৃষক ও খামার শ্রমিকদের স্বাস্থ্য রক্ষা করতে এবং করোনার ভাইরাস ছড়িয়ে পড়া রোধ করতে খরিফ ২০২০ এর সময় ফসল সংগ্রহ ও মাড়াই সম্পর্কে রাজ্যগুলিতে স্ট্যান্ডার্ড অপারেটিং পদ্ধতি পাঠানো হয়েছে।
• গম উৎপাদনকারী রাজ্যগুলি মোট বপন করা জমির তুলনায় ২৬-৩৩% ফসল সংগ্রহ করেছে।
• ২০২০ সালের রবি মরসুমে নাফেড ১,০৭,৮১৪ মেট্রিক টন ডাল  এবং তৈলবীজ  সংগ্রহ করেছে যার সর্বাধিক বিক্রয় মূল্য  মোট ৫২৬.৮৪ কোটি টাকা। এতে ৭৫,৯৮৪ জন কৃষক উপকৃত হয়েছে।
• স্টেট এপিএমসি আইনের আওতায় নিয়ন্ত্রণ সীমাবদ্ধ করে পাইকারি ক্রেতা / বড় খুচরো ব্যবসায়ীদের দ্বারা কৃষক / এফপিও / সমবায় ইত্যাদি থেকে সরাসরি প্রত্যক্ষ ক্রয়ের ব্যবস্থা করার জন্য রাজ্য সরকার / কেন্দ্রশাসিত অঞ্চলকে পরামর্শ দেওয়া হয়েছে। দপ্তর ফলমূল ও সবজি বাজারের কাজকর্ম এবং কৃষিপণ্যের আন্তঃরাজ্য পরিবহনের বিষয়টি পর্যবেক্ষণ করছে।
• লজিস্টিক্স অ্যাগ্রিগেটরকে উৎসাহিত করার জন্য সম্প্রতি ই-ন্যাম নামক প্ল্যাটফর্ম চালু করা হয়েছে। ৭.৭৬ লক্ষেরও বেশি ট্রাক এবং ১.৯২ লক্ষ পরিবহনকারী ইতিমধ্যে এই মডিউলে যুক্ত রয়েছে।
• পচনশীল দ্রব্য , বীজ, দুধ এবং দুগ্ধজাত সহ প্রয়োজনীয় পণ্য সরবরাহের জন্য রেল দ্রুতগতিতে ৬২ টি রুটে ১০৯ টি টাইম টেবিল পার্সেল ট্রেন চালাচ্ছে যা সারা দেশে কৃষক / এফপিও / ব্যবসায়ী এবং সংস্থাগুলির কাছে সরবরাহের ক্ষেত্রে ধারাবাহিকতা প্রদান করবে।
• গত ২৪.৩.২০২০ থেকে লকডাউন চলাকালীন প্রধানমন্ত্রী কিষান সম্মান নিধির  প্রকল্পের আওতায় প্রায় ৭.৭৭ কোটি কৃষক পরিবার উপকৃত হয়েছে এবং এর জন্য এখনও পর্যন্ত ১৫,৫৩১ কোটি টাকা ব্যয় হয়েছে।
• ন্যাশনাল হর্টিকালচার বোর্ড  নার্সারির জন্য স্টার-রেটেড শংসাপত্রের মেয়াদ ৩০ সেপ্টেম্বর, ২০২০ পর্যন্ত বাড়িয়ে দিয়েছে, আগে এর মেয়াদ ছিল ৩০ জুন, ২০২০।
• ভারতের নিজস্বচাহিদা মিটিয়েও উদ্বৃত্ত ফসল রপ্তানির নিরিখে গম একটি ভাল ফসল। দেশগুলির সুনির্দিষ্ট চাহিদার ভিত্তিতে নাফেডকে জি২জি ব্যবস্থার অধীনে আফগানিস্তানে ৫০,০০০ মেট্রিক টন গম এবং লেবাননে ৪০,০০০ মেট্রিক টন গম রফতানি করতে বলা হয়েছে।
(CG/TG
প্রধানমন্ত্রীরদপ্তর
আইসিসি-র অনুর্দ্ধ-১৯ টি২০ বিশ্বকাপ জয়ী ভারতীয় মহিলা ক্রিকেট দলকে অভিনন্দন প্রধানমন্ত্রীর
নয়াদিল্লি, ২৯ জানুয়ারি, ২০২৩
আইসিসি-র অনুর্দ্ধ-১৯ টি২০ বিশ্বকাপ জয়ী ভারতীয় মহিলা ক্রিকেট দলকে অভিনন্দন জানিয়েছেন প্রধানমন্ত্রী শ্রী নরেন্দ্র মোদী।
বিসিসিআই মহিলা ক্রিকেট দলের এক ট্যুইটকে উদ্ধৃত করে প্রধানমন্ত্রী ট্যুইটে বলেছেন;
“আইসিসি-র অনুর্দ্ধ-১৯ টি২০ বিশ্বকাপে বিশেষ জয়ের জন্য ভারতীয় দলকে অভিনন্দন। তাঁরা অসাধারণ ক্রিকেট খেলেছেন এবং তাদের এই জয় আগামী ক্রিকেটারদের অনুপ্রেরণা যোগাবে। ভারতীয় দল এবং তাদের ভবিষ্যৎ প্রচেষ্টার প্রতি বিশেষ শুভেচ্ছা রইলো।”
(PG/AB/NS
প্রধানমন্ত্রীরদপ্তর
বালিতে জি-২০ শিখর সম্মেলনের ফাঁকে ইতালির প্রধানমন্ত্রীর সঙ্গে প্রধানমন্ত্রী মোদীর বৈঠক
নয়াদিল্লি, ১৬ নভেম্বর, ২০২২
প্রধানমন্ত্রী শ্রী নরেন্দ্র মোদী আজ বালিতে জি-২০ শিখর সম্মেলনের ফাঁকে ইতালির প্রধানমন্ত্রী জিওর্জিয়া মেলোনির সঙ্গে বৈঠক করেন।
ইতালির প্রথম মহিলা প্রধানমন্ত্রী নির্বাচিত হওয়ায় শ্রীমতী মেলোনিকে অভিনন্দন জানান শ্রী মোদী। উভয় নেতা বাণিজ্য, বিনিয়োগ, সন্ত্রাস মোকাবিলা, মানুষে মানুষে যোগাযোগ বৃদ্ধি বিভিন্ন ক্ষেত্রে দ্বিপাক্ষিক সহযোগিতা আরও মজবুত করার বিষয়ে আলোচনা করেন।
দুই দেশের প্রধানমন্ত্রী পারস্পরিক স্বার্থ সংশ্লিষ্ট আঞ্চলিক ও আন্তর্জাতিক নানা প্রসঙ্গে মতবিনিময় করেন।
প্রধানমন্ত্রী শ্রী মোদী বলেন, ভারত – ইতালির মধ্যে কূটনৈতিক সম্পর্ক স্থাপনের ৭৫ বছর পূর্তি উদযাপনে তিনি আগ্রহী। প্রধানমন্ত্রী ইতালির প্রধানমন্ত্রী শ্রীমতী মেলোনিকে আগামী বছর জি-২০ শিখর সম্মেলনের জন্য ভারতে আমন্ত্রণ জানান।
PG/PM/SB
(
স্বাস্থ্যওপরিবারকল্যাণমন্ত্রক
সংক্রমণ শৃঙ্খল নিয়ন্ত্রণ করতে এবং সংক্রমিতদের মৃত্যুর হার কমাতে রাজ্যগুলিকে সক্রিয় হবার পরামর্শ কেন্দ্রর
যে ৫টি রাজ্যের ১৫টি জেলায় সংক্রমণের হার এবং সংক্রমিতদের মৃত্যুর ঘটনা বেশী, সেখানে কোভিড নিয়ন্ত্রণ ব্যবস্থাপনা পর্যালোচনা করেছে স্বাস্থ্য মন্ত্রক
নতুনদিল্লি, ৪ঠা সেপ্টেম্বর, ২০২০
কেন্দ্রীয় স্বাস্থ্য সচিব শ্রী রাজীব ভূষণ আজ ভিডিও কনফারেন্সের মাধ্যমে অন্ধ্র প্রদেশ, পাঞ্জাব, কর্ণাটক, তামিল নাডু ও উত্তর প্রদেশ౼ এই পাঁচটি রাজ্যের স্বাস্থ্য সচিবদের সঙ্গে পর্যালোচনা বৈঠক করেছেন। বৈঠকে ওই রাজ্যগুলির অন্তর্গত চিত্তুর, প্রকাশম, মাইসুরু, বেঙ্গালুরু, বল্লারি, কোপ্পাল, দক্ষিণ কান্নডা, দেভানগিরি , লুধিয়ানা, পাতিয়ালা, চেন্নাই, কোয়েমবাতুর, সালেম, লক্ষনৌ, এবং কানপুর  ౼ এই ১৫টি জেলার বিষয়ে বিস্তারিত আলোচনা হয়েছে। এই জেলাগুলিতে গত চার সপ্তাহ ধরে সংক্রমণ এবং সংক্রমিতদের মৃত্যুর হার উর্ধমুখী। বৈঠকে স্বাস্থ্যসচিবরা ছাড়াও জেলা কালেকটর, পৌরসভার কমিশনার, সহ উর্ধতন প্রশাসনিক কর্মকর্তারা উপস্থিত ছিলেন।
কেন্দ্রীয় সচিব সংশ্লিষ্ট জেলাগুলির নমুনা পরীক্ষা করা, সংক্রমণ, সংক্রমিতদের মৃত্যুর হার, কন্টেনমেন্ট এলাকার ব্যবস্থাপনা, চিকিৎসার ব্যবস্থাপনা সহ নানা বিষয়ের সার্বিক তথ্য নিয়ে আলোচনা করেছেন। ওই ১৫টি জেলায় প্রতিরোধের নানা উদ্যোগ, সংক্রমিতদের শনাক্তকরণ, তাঁদের সংস্পর্শে যারা আসবেন, তাঁদের প্রতি নজর রাখা সহ আগামী এক মাসের পরিকল্পনা নিয়ে বৈঠকে আলোচনা হয়েছে।
জেলাগুলিতে আরটি-পিসিআর এবং র্যা পিড আন্টিজেন টেস্ট, আন্টিজেন টেস্টে যাঁদের নেগেটিভ রিপোর্ট এসেছে, তাঁদের পুণরায় টেস্ট, নমুনা পরীক্ষাগার, হোম আইসোলেশন, হাসপাতালে রোগী ভর্তি, আইসিইউ বেড, ভেন্টিলেটর এবং অক্সিজেন দেবার ব্যবস্থা সহ অন্যান্য সব বিষয় নিয়ে তথ্য কেন্দ্রকে দেওয়া হয়েছে।
রাজ্যগুলিকে যে বিষয়গুলিতে ব্যবস্থা নেবার পরামর্শ দেওয়া হয়েছে, তার মধ্যে আছেঃ-
1. রোগ প্রতিরোধ ব্যবস্থাপনা, শারীরিক দূরত্ব বজায় রাখা, বাড়ি বাড়ি সংক্রমিতদের শনাক্তকরনের মধ্য দিয়ে সংক্রমণের প্রসার সীমাবদ্ধ করে তাকে আটকানোর উদ্যোগ নিতে হবে।
2. ওই জেলাগুলিতে আরটি-পিসিআর পরীক্ষার হার বৃদ্ধি করে সংক্রমিতদের দ্রুত শনাক্তকরণ, হটস্পট ও ঘন বসতিপূর্ণ এলাকাগুলিতে র্যা পিড অ্যান্টিজেন টেস্টের ব্যবস্থা করতে হবে।
3. যারা হোম আইসোলেশনে থাকবেন, তাঁদের নিয়মিত খোঁজ নেওয়া, যদি কারো সংক্রমণ বেড়ে যায়, তাহলে তাকে দ্রুত হাসপাতালে পাঠানোর ব্যবস্থা করতে হবে।
4. যাঁদের চিকিৎসার প্রয়োজন, বিশেষত যারা নানা জটিল আসুখে ভুগছেন এবং প্রবীন নাগরিকরা সংক্রমিত হলে তাঁদের তৎক্ষণাৎ হাসপাতালে পাঠাতে হবে।
5. হাসপাতালে যে সব স্বাস্থ্যকর্মী সংক্রমিতদের সংস্পর্শে আসবেন, তাঁদের জন্য যথাযথ সংক্রমণ প্রতিরোধী ব্যবস্থা করা।
6. এই মহামারীর প্রতিরোধে জেলা কালেকটর সহ উচ্চপদস্থ আধিকারিকরা যথযযথ পরিকল্পনা করে সেগুলির বিষয়ে নজরদারী চালাবেন।
(CG/CB